**„Návrh“**

**Rámcová zmluva o nájme hnuteľných vecí a poskytovaní súvisiacich plnení**

uzatvorená v súlade s ust. § 663 a nasl. zákona č. 40/1964 Zb. Občiansky zákonník v platnom znení a v súlade s ust. § 269 ods. 2 zákona č. 513/1991 Zb. Obchodný zákonník v platnom znení,

číslo zmluvy ................................... (ďalej len „Zmluva“), uzavretá medzi

**Zmluvné strany**

|  |  |
| --- | --- |
| **Nájomca:** |  |
| Názov:  | **Slovenská republika zastúpená Ministerstvom vnútra Slovenskej republiky** |
| Sídlo: | Pribinova 2, 812 72 Bratislava, Slovenská republika |
| V zastúpení:  | Mgr. Tomáš Oparty, štátny tajomník Ministerstva vnútra SR na základe plnomocenstva č. p.: SL-OPS-2022/001312-070 zo dňa 05.05.2022 |
| IČO: | 00151866 |
| DIČ: | 2020571520 |
| Bankové spojenie: | Štátna pokladnica |
| SWIFT:    | SPSRSKBA |
| IBAN: | SK788180000000700018023 |
| Internetová adresa (URL): | [www.minv.sk](http://www.minv.sk)  |
| (ďalej len „Nájomca“) |  |

a

|  |  |
| --- | --- |
| **Prenajímateľ:** |  |
| Názov:  |  |
| Sídlo: |  |
| zastúpený: |  |
| IČO: |  |
| DIČ: |  |
| Bankové spojenie: |  |
| SWIFT:  |  |
| IBAN:  |  |
| E-mail: |  |
| Tel.: |  |
| Internetová adresa (URL):  |  |
| Zapísaný v: |  |
| (ďalej len „Prenajímateľ“) |  |

(Nájomca a Prenajímateľ ďalej len ako „Zmluvné strany“)

**Úvodné ustanovenia**

* 1. Nájomca ako verejný obstarávateľ podľa § 7 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov vyhlásil vo Vestníku verejného obstarávania č. .............. zo dňa .............. pod značkou .............. verejné obstarávanie na predmet zákazky „***Prenájom kancelárskych, ubytovacích a sanitárnych mobilných kontajnerov a poskytovanie súvisiacich plnení“***.
	2. Na základe vyhodnotenia ponúk bola ponuka Prenajímateľa vybraná ako najvýhodnejšia v súlade s podmienkami verejného obstarávania. Na základe tejto skutočnosti sa zmluvné strany v slobodnej vôli a v súlade so všeobecne záväznými právnymi predpismi platnými na území SR rozhodli uzatvoriť túto Zmluvu.
	3. Účelom Zmluvy je najmä (no nie len) zabezpečenie materiálno-technických náležitostí nevyhnutných k plneniu mimoriadnych opatrení pri posilnení výkonu policajno-bezpečnostných kontrol na hraničných priechodoch a iných miestach v rámci územia SR.

 **Predmet zmluvy**

* 1. Predmetom tejto Zmluvy je záväzok Prenajímateľa prenechať Nájomcovi do dočasného užívania Predmet nájmu, t. j. Kancelárske mobilné kontajnery, Ubytovacie mobilné kontajnery a Sanitárne mobilné kontajnery podľa Prílohy č. 1 tejto Zmluvy a poskytnúť súvisiace plnenia špecifikované v Prílohe č. 1 tejto Zmluvy (ďalej len „Služby“) , a to na základe objednávok Nájomcu realizovaných výhradne na základe individuálnych potrieb Nájomcu a záväzok Nájomcu zaplatiť Prenajímateľovi za predmet nájmu a Služby dohodnuté nájomné podľa čl. IV tejto zmluvy podľa skutočnej doby trvania tejto Zmluvy. Prenajímateľ nemá nárok na vystavenie Objednávky zo strany Nájomcu.
	2. Zmluvné strany sa dohodli, že konkrétne požiadavky na poskytnutie Predmetu nájmu a Služieb sa budú realizovať na základe Objednávok Nájomcu, uskutočnených v elektronickej podobe, tzn. elektronicky zadaných a elektronicky potvrdených.
	3. Zadávaním a následným potvrdzovaním Objednávok sa poverujú výlučne osoby, oprávnené konať vo veciach Zmluvy, uvedené v bode 10.1. tejto Zmluvy.
	4. V Objednávke Nájomca uvedie minimálne:
		1. druh Predmetu nájmu,
		2. dátum uloženia Predmetu nájmu
		3. miesto uloženia Predmetu nájmu,
	5. Lehota dodania Predmetu nájmu podľa konkrétnej objednávky je maximálne 15 (päťnásť) dní, pokiaľ sa Zmluvné strany nedohodnú inak. Pokiaľ to okolnosti umožňujú Nájomca sa zaväzuje zaslať jednotlivé Objednávky Prenajímateľovi s dostatočným časovým predstihom.
	6. Prenajímateľ sa zaväzuje odovzdať Nájomcovi Predmet nájmu v stave spôsobilom na zmluvné užívanie formou písomného odovzdávacieho a preberacieho protokolu, podpísaného
		1. na strane Prenajímateľa ........................
		2. a na strane Nájomcu osobou .....................

(ďalej len „Protokol“).

* 1. Prenajímateľ sa zaväzuje počas celej doby trvania tejto Zmluvy poskytnúť riadne a včas Predmet nájmu v rozsahu/počte podľa príslušných ustanovení tejto Zmluvy tak, aby bol Predmet nájmu počas celej doby trvania tejto Zmluvy spôsobilý na účel, na ktorý je určený. V prípade ak Predmet nájmu z dôvodov nezapríčinených Nájomcom nie je užívania schopný alebo nie je spôsobilý na účel, na ktorý je určený, je Prenajímateľ povinný Predmet nájmu nahradiť v čo najkratšej možnej dobe, najneskôr však do 5 kalendárnych dní užívania schopným Predmetom nájmu alebo ho bezodkladne na vlastné náklady opraviť.
1.

 **Nájomné**

* 1. Zmluvné strany sa dohodli v súlade s ustanoveniami zákona NR SR č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách, na výške nájomného uvedenej v Prílohe č. 2 tejto Zmluvy.
	2. Prenajímateľ bude vystavovať faktúry za nájom Predmetu nájmu a Poskytnutie služby zabezpečenia elektrickej energie ku Kancelárskemu mobilnému kontajneru po skončení príslušného kalendárneho mesiaca, v ktorom bol Predmet nájmu a Služby poskytnuté.
	3. Náklady na Služby súvisiace so sprevádzkovaním a umiestnením Predmetu nájmu na miesta uloženia a Náklady na sprevádzkovanie služby zabezpečenia elektrickej energie ku jednému Kancelárskemu, Ubytovaciemu alebo Sanitárnemu mobilnému kontajneru budú fakturované v prvej faktúre za nájom Kancelárskeho, Ubytovacieho alebo Sanitárneho mobilného kontajneru a Poskytnutie služby zabezpečenia elektrickej energie ku Kancelárskemu, Ubytovaciemu alebo Sanitárnemu mobilnému kontajneru.
	4. Náklady na Služby súvisiace so skončením nájmu jedného Kancelárskeho, Ubytovacieho alebo Sanitárneho mobilného kontajneru a Náklady spojené so skončením služby zabezpečenia elektrickej energie ku jednému Kancelárskemu, Ubytovaciemu alebo Sanitárnemu mobilnému kontajneru budú fakturované v poslednej faktúre za nájom Kancelárskeho, Ubytovacieho alebo Sanitárneho mobilného kontajneru a Poskytnutie služby zabezpečenia elektrickej energie ku Kancelárskemu, Ubytovaciemu alebo Sanitárnemu mobilnému kontajneru.
	5. V prípade, ak bude nájom Predmetu nájmu trvať po dobu kratšiu ako jeden mesiac alebo Služby zabezpečenia elektrickej energie ku Kancelárskemu, Ubytovaciemu alebo Sanitárnemu mobilnému kontajneru budú poskytované na dobu kratšiu ako jeden mesiac, výška nájomného a odplaty za poskytnuté Služby zabezpečenia elektrickej energie ku Kancelárskemu, Ubytovaciemu alebo Sanitárnemu mobilnému kontajneru bude vypočítaná ako alikvotná čiastka mesačného nájomného a mesačnej odplaty za Služby zabezpečenia elektrickej energie ku Kancelárskemu, Ubytovaciemu alebo Sanitárnemu mobilnému kontajneru podľa počtu dní skutočného trvania nájmu.
	6. Nájomca uhradí dohodnuté nájomné a cenu za Služieb bezhotovostne bankovým prevodom na účet Prenajímateľa uvedený v záhlaví tejto Zmluvy. Nájomné sa považuje za uhradené dňom odpísania príslušnej sumy z účtu Nájomcu.
	7. Lehota splatnosti všetkých faktúr je 30 (tridsať) dní odo dňa ich riadneho doručenia Nájomcovi.
	8. Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje, Nájomca je oprávnený ju vrátiť Prenajímateľovi na prepracovanie a Prenajímateľ je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota jej splatnosti a nová začne plynúť prevzatím nového, resp. upraveného daňového dokladu.
	9. Neoddeliteľnou súčasťou faktúry je Protokol. Táto povinnosť sa netýka opakovaných plnení.
	10. Nájomné a cena za poskytnutie Služieb musia byť stanovené v mene EURO.
	11. Nájomca neposkytne Prenajímateľovi žiadne preddavky ani zálohové platby.
	12. Finančný limit stanovený na túto Zmluvu je ....................... Eur a Nájomca nie je povinný finančný limit vyčerpať, nakoľko sa bude plnenie tejto Zmluvy uskutočňovať na základe jednotlivých objednávok podľa potrieb Nájomcu.

**Práva a povinnosti Zmluvných strán**

* 1. Nájomca sa zaväzuje užívať Predmet nájmu v súlade s ustanoveniami tejto Zmluvy a všeobecne záväznými právnymi predpismi platnými na území SR, normami tak, aby Prenajímateľovi nevznikla žiadna škoda. Zároveň sa Nájomca, počas doby trvania nájmu, zaväzuje užívať Predmet nájmu obvyklým spôsobom a na účel, na ktorý je Predmet nájmu určený. Nájomca sa pri užívaní Predmetu nájmu zaväzuje konať tak, aby bolo jeho správanie a konanie v súlade so zásadou prevencie vzniku škôd a podľa svojich schopností a možností predchádzať a/alebo zabrániť hroziacim škodám, prípadne obmedziť rozsah škody už vzniknutej. Nájomca sa zaväzuje vrátiť Prenajímateľovi Predmet nájmu a zariadenia určené na poskytnutie služby zabezpečenia elektrickej energie k Predmetu nájmu v súlade s čl. VII. tejto Zmluvy vo vzťahu k tomu-ktorému predmetu Objednávky v stave, v akom ho prevzal, s prihliadnutím na bežné opotrebovanie.
	2. Nájomca nie je bez písomného súhlasu Prenajímateľa oprávnený prenechať Predmet nájmu do podnájmu alebo výpožičky tretej osobe.
	3. Nájomca má právo na primeranú zľavu z Nájomného, pokiaľ pre vady, ktoré spôsobil Prenajímateľ, nemohol Predmet nájmu užívať dohodnutým spôsobom. Nárok na odpustenie Nájomného alebo na poskytnutie zľavy z Nájomného musí byť uplatnený do 6 (šiestich) mesiacov odo dňa, kedy došlo ku skutočnostiam zakladajúcim tento nárok.
	4. Prenajímateľ sa zaväzuje poskytnúť Predmet nájmu v estetickom a čistom stave schopný užívania na účel, na ktorý je určený a ktorý je v súlade s STN.
	5. Prenajímateľ sa zaväzuje počas celej doby platnosti a účinnosti tejto Zmluvy poskytnúť riadne a včas Plnenia v rozsahu podľa príslušných ustanovení tejto Zmluvy.

**Doba trvania a skončenie Zmluvy**

* 1. Táto Zmluva sa uzatvára na dobu určitú, a to na 12 (dvanásť) mesiacov odo dňa nadobudnutia jej účinnosti.
	2. Táto Zmluva sa skončí uplynutím dohodnutej doby podľa bodu 6.1. tohto článku tejto Zmluvy alebo vyčerpaním finančného limitu podľa čl. IV. bod 2 tejto Zmluvy podľa toho, ktorá skutočnosť nastane skôr.
	3. Vo vzťahu k  predmetom jednotlivým Objednávok môže Nájomca skončiť nájom s výpovednou lehotou 15 (päťnásť) dní, ktorá začína plynúť dňom doručenia výpovede Prenajímateľovi. Prenajímateľ v takomto prípade zabezpečí odvoz Kancelárskeho, Ubytovacieho alebo Sanitárneho mobilného kontajneru do 5 (piatich) dní od skončenia nájmu vo vzťahu k tomu-ktorému predmetu Objednávky.
	4. Táto Zmluva môže skončiť písomnou dohodou Zmluvných strán i pred uplynutím doby podľa bodu 6.1 tohto článku tejto Zmluvy; v takom prípade sa v  dohode o skončení tejto Zmluvy zároveň vysporiadajú všetky záväzky Nájomcu voči Prenajímateľovi, eventuálne aj záväzky Prenajímateľa voči Nájomcovi, vyplývajúce z tejto Zmluvy.
	5. Prenajímateľ má právo písomne odstúpiť od tejto Zmluvy, ak:
		1. Nájomca napriek predchádzajúcemu písomnému upozorneniu Prenajímateľa užíva Predmet nájmu v rozpore s touto Zmluvou alebo aj po písomnom upozornení Prenajímateľa vykonáva činnosť spôsobujúcu na Predmete nájmu škodu alebo vytvárajúcu riziko vzniku škody na Predmete nájmu.
		2. je Nájomca v omeškaní s úhradou nájomného o viac ako 30 (tridsať) dní po lehote jeho splatnosti a nájomné neuhradil ani v dodatočnej primeranej lehote určenej Prenajímateľom.
	6. Nájomca môže písomne vypovedať túto Zmluvu o nájme bez udania dôvodu, pričom výpovedná doba je 1 (jeden) mesiac a začína plynúť od prvého dňa kalendárneho mesiaca, nasledujúceho po mesiaci, v ktorom bola výpoveď doručená Prenajímateľovi.
	7. Nájomca má právo písomne odstúpiť od tejto Zmluvy , ak:
1. Prenajímateľ nedokáže zabezpečiť poskytnutie Predmetu nájmu alebo jeho časti a/alebo Služby alebo ich časti ani v dodatočnej lehote, ktorá nie je o viac ako 7 (slovom: sedem) dní dlhšia ako pôvodná lehota podľa Objednávky;
2. Prenajímateľ napriek predchádzajúcemu písomnému upozorneniu neposkytuje Predmet nájmu alebo nezabezpečuje Služby podľa ustanovení tejto Zmluvy .
3. proti Prenajímateľovi začalo konkurzné konanie alebo reštrukturalizácia,
4. Prenajímateľ vstúpil do likvidácie,
5. Prenajímateľ koná v rozpore s touto Zmluvou a/alebo všeobecne záväznými právnymi predpismi platnými na území SR a na písomnú výzvu nájomcu toto konanie a jeho následky v určenej primeranej lehote neodstráni,
6. Prenajímateľ nebol v čase uzavretia tejto Zmluvy zapísaný v registri partnerov verejného sektora alebo ak bol vymazaný z registra partnerov verejného sektora.
	1. Odstúpenie od tejto Zmluvy podľa bodu 6.5. a 6.7.tohto článku tejto Zmluvy nadobúda účinnosť dňom jeho doručenia druhej Zmluvnej strane. V prípade odstúpenia od tejto Zmluvy podľa bodu 6.5. .a 6.7 .tohto článku tejto Zmluvy sa táto Zmluva zrušuje odo dňa doručenia písomného odstúpenia od Zmluvy druhej Zmluvnej strane.
	2. V prípade výpovede alebo v prípade odstúpenia od tejto Zmluvy sú Zmluvné strany povinné si navzájom vysporiadať všetky vzájomné záväzky do 30 (tridsať) dní odo dňa skončenia tejto Zmluvy.
	3. Táto sa Zmluva sa skončí aj zánikom Predmetu nájmu.

**Odovzdanie Predmetu nájmu**

* 1. Nájomca je povinný najneskôr v nasledujúci deň po dni skončenia Zmluvy odovzdať Predmet nájmu Prenajímateľovi, pokiaľ sa Zmluvné strany nedohodnú inak; ak sa táto Zmluva skončí v dôsledku odstúpenia niektorej Zmluvnej strany od tejto Zmluvy, lehota na odovzdanie Predmetu nájmu sa predlžuje na 5 (slovom: päť) dní odo dňa nasledujúceho po doručení odstúpenia druhej Zmluvnej strane.
	2. O odovzdaní Predmetu nájmu sa vyhotoví písomný Protokol, podpísaný osobami podľa bodu 3.6 tejto Zmluvy. Zmluvné strany sa dohodli, že Predmet nájmu b) bude odovzdávaný a preberaný plne-natankovaný.

**Sankcie a zodpovednosť za škodu**

* 1. Ak sa Nájomca dostane do omeškania s úhradou faktúry/faktúr môže Prenajímateľ požadovať zaplatenie úroku z omeškania v zákonom stanovej výške.

* 1. Nájomca má právo uplatniť si voči Prenajímateľovi zmluvnú pokutu vo výške 100,- eur za každý aj začatý deň omeškania s poskytnutím Predmetu nájmu a/alebo Služby podľa tejto Zmluvy z dôvodov na strane Prenajímateľa. Pre odstránenie pochybností sa uvedená zmluvná pokuta vzťahuje na omeškanie s dodaním osobitne každého jedného Kancelárskeho, Ubytovacieho alebo Sanitárneho mobilného kontajnera a/alebo osobitne každého jedného Poskytnutia služby zabezpečenia elektrickej energie ku jednotlivému Kancelárskemu, Ubytovaciemu alebo Sanitárnemu mobilnému kontajneru.
	2. V prípade ak dôjde k prerušeniu poskytovania služby zabezpečenia elektrickej energie ku Kancelárskemu, Ubytovaciemu alebo Sanitárnemu mobilnému kontajneru opomenutím alebo nesplnením jeho povinností podľa tejto Zmluvy, má Nájomca právo uplatniť si voči Prenajímateľovi zmluvnú pokutu vo výške 8,- eur za každú aj začatú hodinu prerušenia poskytovania tejto služby pre každý jeden Kancelársky, Ubytovací alebo Sanitárny mobilný kontajner.
	3. Právo na náhradu škody, v rozsahu prevyšujúcom výšku zmluvnej pokuty, tým nie je dotknuté.
	4. Penalizačná faktúra je splatná do 30 (slovom: tridsať) dní odo dňa jej doručenia Zmluvnej strane, ktorá je v omeškaní.

* 1. V prípade, ak pre porušenie niektorej zo zmluvných alebo zákonných povinností Nájomcom vznikne Prenajímateľovi škoda, bude ju Prenajímateľ uplatňovať voči Nájomcovi v zmysle ust. § 373 a nasl. Obchodného zákonníka.
	2. Nárok na zmluvnú pokutu nevzniká, pokiaľ bolo omeškanie spôsobené okolnosťami vylučujúcimi zodpovednosť (ďalej len „ vyššia moc“). Pre účely tejto Zmluvy sa za vyššiu moc považujú mimoriadne okolnosti brániace dočasne alebo trvalo splneniu v nej stanovených povinností, pokiaľ nastali po jej uzatvorení nezávisle na vôli povinnej stany a pokiaľ nemohli byť tieto okolnosti alebo ich následky povinnou stranou odvrátené, ani pri vynaložení všetkého úsilia, ktoré je rozumné v danej situácii požadovať, a to najmä vojna, mobilizácia, povstanie, živelné pohromy, požiare, embargo, karantény. Vznik okolnosti vylučujúcej zodpovednosť je povinná strana povinná oznámiť druhej Zmluvnej strane najneskôr do 5 (slovom: piatich) dní od jej vzniku, inak sa na uvedenú okolnosť nemôže odvolávať. V rovnakej lehote je povinný oznámiť druhej Zmluvnej strane jej zánik.

 **Doručovanie**

* 1. Zmluvné strany sa dohodli, že písomnosti, obsahujúce právne významné skutočnosti podľa tejto Zmluvy, si budú doručovať poštou (alebo Nájomcovi do podateľne), formou doporučenej zásielky, pokiaľ nie je dohodnuté inak. Písomnosťou obsahujúcou právne významné skutočnosti sa na účely tejto Zmluvy rozumie najmä výpoveď Zmluvy, odstúpenie od Zmluvy, výzvy na zaplatenie a akékoľvek výzvy na plnenie.
	2. Pre potreby doručovania prostredníctvom pošty sa použijú adresy sídel Zmluvných strán resp. korešpondenčné adresy, uvedené v záhlaví tejto Zmluvy, ibaže odosielajúcej Zmluvnej strane adresát písomnosti oznámil novú adresu sídla prípadne inú novú korešpondenčnú adresu, určenú na doručovanie písomností. V prípade akejkoľvek zmeny adresy, určenej na doručovanie písomností na základe tejto Zmluvy, sa príslušná Zmluvná strana zaväzuje o zmene adresy alebo kontaktných údajov bezodkladne písomne informovať druhú Zmluvnú stranu; v takomto prípade je pre doručovanie rozhodujúca nová adresa, riadne oznámená Zmluvnej strane pred odoslaním písomností. Odosielajúca Zmluvná strana nenesie prípadné právne následky spojené s nedodržaním oznamovacej povinnosti adresáta písomnosti v zmysle tohto článku tejto Zmluvy.
	3. Pri doručovaní prostredníctvom pošty sa zásielka považuje za doručenú dňom jej doručenia na adresu podľa bodu 9.2 tohto článku tejto Zmluvy.
	4. Za deň doručenia zásielky sa považuje aj deň, v ktorý Zmluvná strana, ktorá je adresátom, odoprie doručovanú zásielku prevziať, alebo 3. (slovom: tretí) pracovný deň odo dňa začatia plynutia odbernej lehoty na vyzdvihnutie zásielky na pošte.
	5. Pri ostatných spôsoboch doručovania správ (doručovanie zaslaním faxovej alebo e-mailovej správy), ktoré neobsahujú právny úkon a slúžia len na účely urýchlenia vzájomnej komunikácie Zmluvných strán (pokiaľ na inom mieste Zmluvy nie je pripustené aj doručovanie právne významných písomností tým-ktorým vyššie uvedeným komunikačným prostriedkom a stanovené osobitné pravidlá doručovania), sa tieto považujú za dôjdené vytlačením potvrdenia o odoslaní faxovej správy z technického zariadenia odosielateľa alebo zobrazením potvrdenia o odoslaní e-mailovej správy na technickom zariadení odosielateľa. Týmto spôsobom (tzn. s uplatnením fikcie doručenia) je vylúčené adresovanie a doručovanie:

(i) písomností, obsahujúcich prejavy vôle Zmluvných strán, ktoré sú uvedené v bode 9.1 tohto článku tejto Zmluvy;

(ii) ostatných písomností, ktoré majú u ich adresáta vyvolať právne účinky (tzn. zakladať, meniť alebo rušiť práva alebo povinnosti;

tieto písomnosti musia byť adresátovi riadne doručené.

**Kontaktné osoby Zmluvných strán**

* 1. Zmluvné strany určili tieto kontaktné údaje a/alebo kontaktné miesta
		1. Za Prenajímateľa:

Funkcia:

Adresa pre doručovanie:

Tel.:

email:

* + 1. Za Nájomcu:

Funkcia:

Adresa pre doručovanie:

Tel.:

email:

* 1. Akékoľvek zmeny v kontaktných údajoch a/alebo kontaktných miestach musia byť druhej Zmluvnej strane preukázateľne doručené. Do času, kým sa tak stane, sú pre Zmluvné strany záväzné výlučne kontaktné údaje a/alebo kontaktné miesta, uvedené v bode 10.1.

**Využitie subdodávateľov**

* 1. Prenajímateľ je oprávnený poskytnúť predmet tejto Zmluvy aj prostredníctvom subdodávateľa. Komunikáciu s Nájomcom ohľadom plnenia tejto Zmluvy však môže realizovať len Prenajímateľ.
	2. Za plnenie realizované subdodávateľom zodpovedá v plnej miere Prenajímateľ a na takéto plnenie sa hladí ako keby ho realizoval sám Prenajímateľ.
	3. Prenajímateľ je povinný oznámiť Nájomcovi akúkoľvek zmenu údajov o subdodávateľoch uvedených v Prílohe č. 3 tejto Dohody do 45 dní odo dňa kedy zmena údajov nastala.
	4. V prípade zmeny subdodávateľa je Prenajímateľ povinný najneskôr do 45 dní odo dňa, kedy zmena subdodávateľa nastala predložiť Nájomcovi informácie o novom subdodávateľovi a predmete subdodávok.
	5. Subdodávateľ, ktorý má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.

**Záverečné ustanovenia**

* 1. Zmluvné strany sa dohodli, že v ich vzájomných vzťahoch sa ustanovenie § 676 ods. 2 Občianskeho zákonníka nebude aplikovať.
	2. Po pominutí právnych účinkov tejto Zmluvy zanikajú všetky práva a povinnosti zo Zmluvy s výnimkou tých, ktoré vzhľadom na svoju povahu majú trvať aj po jej zániku.
	3. Zmluva je vyhotovená v 5 (slovom: piatich) vyhotoveniach s platnosťou originálu, z ktorých Nájomca obdrží 3 (tri) vyhotovenia a Prenajímateľ 2 (dve) vyhotovenia.
	4. Túto Zmluvu je možné meniť a/alebo dopĺňať po dohode oboch Zmluvných strán, a to vo forme písomných a riadne očíslovaných dodatkov k nej; prejavy vôle Zmluvných strán musia byť na jednej listine o právnom úkone a podpísané oprávnenou osobou u oboch Zmluvných strán.
	5. Táto Zmluva nadobúda platnosť dňom jej podpisu oboma Zmluvnými stranami a účinnosť nadobúda v zmysle ust. § 47a ods. 1 zákona č. 40/1964 Zb. Občiansky zákonník v platnom znení a v zmysle súvisiacich všeobecne záväzných platných právnych predpisov SR nasledujúcim dňom po dni jej zverejnenia v Centrálnom registri zmlúv vedenom Úradom vlády SR.
	6. Práva, povinnosti ako aj právne pomery vyplývajúce z tejto Zmluvy sa riadia platným právnym poriadkom Slovenskej republiky.
	7. Pre prípad, že niektoré z ustanovení Zmluvy, resp. niektoré z jej vedľajších ustanovení je alebo sa v budúcnosti stane z akéhokoľvek dôvodu neplatným alebo neúčinným, v takomto prípade platnosť ostatných ustanovení Zmluvy nie je dotknutá. Namiesto neplatného alebo neúčinného ustanovenia bude platiť primeraná úprava, ktorá sa v rámci prípustnosti platného právneho poriadku čo najviac približuje účelu zrejme sledovanému Zmluvnými stranami pri uzavieraní Zmluvy.
	8. Zmluvné strany vyhlasujú, že Zmluva predstavuje ich skutočnú a vážnu vôľu, zbavenú akéhokoľvek omylu, jej obsah je vyjadrený dostatočne určito a zrozumiteľne, bola uzavretá po vzájomnom súhlase a na znak súhlasu s ňou ju bez výhrad podpisujú.
	9. Neoddeliteľnou súčasťou Zmluvy sú Prílohy:

Príloha č. 1: Predmet Zmluvy

Príloha č. 2: Rozpočet

Príloha č. 3: Zoznam subdodávateľov

V ................ dňa ................ V Bratislave dňa ................

Za Prenajímateľa: Za Nájomcu:

.................................................... .......................................................

 Mgr. Tomáš Oparty

 štátny tajomník

 Ministerstva vnútra SR

**Príloha č. 1 Zmluvy - Predmet Zmluvy:**

obsahu tejto prílohy je zhodný s obsahom hárku „Opis predmetu zákazky“ prílohy č. 1 súťažných podkladov

**Príloha č. 2 Zmluvy – Rozpočet:**

Obsah tejto prílohy je zhodný s hárkom „rozpočet“ prílohy č. 2 súťažných podkladov vyplnený podľa ponuky úspešného uchádzača.